URRUZUNO URRESTI (EH Bildu, 2014-11-13):
Ba uste dugu horrek ere zerbaiti erantzuten dietela.
Vuestro modelo es la de que se cumpla la ley.
Ba gurea ez da hori. Izan ere daukagulako lege bat zaharkitua, erabat zaharkitua eta iraganean ainguratua. Hogeitahamapiku urteetako lege bat daukagu eta berez, espreski, hori da arazoa, lege horri heldu behar zaiola gaur eguneko telebista publikoa izan behar denera egokitzeko.
Beraz, gure eredua ez da legea betetzearena, baizik eta legeaz eztabaidatzearena eta legea aldatzearena. Eta legeaz batera, lehen ere esan dut, eta zuk jarraitu dituzu Euskal Herria Bilduk EITBrekiko planteatu izan dituen eztabaidetan proposatu izan dituen kontuak, eta badakizu Euskal Herria Bilduk behin eta berriz planteatzen duela, batez ere alderdi politikoek eta agintean daudenek inolako eskuhartzerik ez izateko, Euskal Herria Bilduk behin eta berriz planteatu izan duela ikus-entzunezkoen lege bat eta horri dagokion kontseilu bat, ikus-entzunezkoen eremu guztia, sistema guztia arautzeko, pribatu eta publikoa dena.
Por lo tanto, la asignatura pendiente no es con la directora, es con el modelo de televisión pública que queremos para este pueblo. Un debate que no quisisteis afrontar y que pretendéis solventarlo quitando a una persona de en medio, sin daros cuenta de que el problema permanecerá mientras no se aborde el verdadero problema, que es el del modelo y del funcionamiento.
Eta horri, arazo hori dagoen bitartean, eztabaida desbideratu egin nahi izaten duzue eta ateratzen dituzue txisteratik confluencia nacionalista bezalako kontuak.
Confluencia nacionalista hori bere pisuz jausten den kontu bat da. Galdetu dezagun kalean momentu honetan Legebiltzarrean euskal panorama politikoan zein den nagusitzen den konfluentzia. Ba da Euzko Alderdi Jeltzalearen eta Partidu Sozialistaren artean.
Eta Maite Iturberen izendapena ere konfluentzia horren baitan eman zen, horretan oinarrituta eman zen. Zuk esan duzu zure interbentzioan ETAren aipamenik ez zen egiten plan estrategikoan eta zuek, zuek hartu zenuten aitzindaritza horretan eta PNVk beste behin ere zuei men eginez adostu zenuten testu bat, gure ustez minimoa zena, gure ustez hutsune nabarmenak zituena eta gure ustez Legebiltzarrean ordurako aprobatua geneukan beste bat alboratzen zen espreski Euskal Herria Bildu alboratzeko.
Eta horretan uste dut gaudela. Herritarren interesatzen zaizkien eta interesatzen ez zaizkien gaiak omen daude. Ba bai, ba bai. Baina uste dut tesi hori ere egiten duzuela zuen interes alderdikoien posizioak nolabait justifikatzeko, tesi erratu batetik abiatzen zarete zuen interesetara egindako batetik eta horrek adierazten du nolabait Partidu Sozialistak, Partidu Popularrak...
…abiatzen zarete zuen interesetara egindako batetik eta horrek adierazten du nolabait Partidu Sozialistak eta Partidu Popularrak –unionismo espainolak– momentu honetan Euskal Herrian egokitzeko dituen zailtasunak. Gai interesanteak eta ez interesanteak baino, hitz egin dezakegu unionismoari deserosoak zaizkion gaiez eta interesatzen zaizkion gaiez.
Beraz, hori ez da EITBren arazoa, hori zuen arazoa da. PPk eta PSEk euskal gizartearekin dute arazoa eta ez EITBrekin. Marlaskari egindako interrogatorioa bainerarik gabe, elektrodorik gabe eta poltsarik gabe, uste dut herri honek duen sentimenduen islada garbia izan zela. Orduan, horretan gaude. Konfluentzia momentuz zuen bion artean dago.
Eta bukatuko dut lehen bukatu dudana esanez, Urkullu jauna hemen dagoela aprobetxatuz. Espainiarekin bilateraltasunik ez dago eta Espainiarekin bilateraltasunik ez dagoen moduan, PSErekin ez dago etorkizunik. Erabakitzeko eskubidea ukatzen dutenekin ez dago etorkizunik, Iturbe andrea etxera bidali nahi dutenekin ez dago etorkizunik.
Guk ardura politikoz jokatzeko planteamendua egiten dugu. EITB izan behar denaz eztabaida zabaltzeko hautua egiten dugu eta horretarako prest gaude eta gure prezioa –berriro diot– 0 da. Ez dugu eskatuko ez postu bat ez izendapen bat ez beste ezer. Bakarrik gure disposizioa EITB aurrerantzean izan behar denaz.
Eskerrik asko.